stanford-oval/wikipedia huggingface dataset:
Hudiksvall

| Hudiksvall |
| --- | --- |
 Storgatan Hudiksvallin keskustassa.
 Hudiksvall
 Koordinaatit: 61°44′N, 17°08′E 
Valtio:   Ruotsi
Lääni:  Gävleborgin lääni
Maakunta:  Hälsingland
Kunta:  Hudiksvallin kunta
Pinta-ala:  
 – Maa:  10,08 km²
Väkiluku:  15 015
 – Väestötiheys:  1 489,6 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Hudiksvall on Ruotsin entinen kaupunki ja nykyinen Hudiksvallin kunnan keskustaajama. Hudiksvall sijaitsee Ruotsin Norlannissa, jossa se kuuluu Gävleborgin lääniin ja historialliseen Hälsinglandin maakuntaan. Luonnonmaantieteellisesti ilmaistuna kaupunkiselvennä sijaitsee Selkämeren länsirannalla. Hudiksvallin taajamassa oli 15 015 asukasta vuoden 2010 lopussa.
Kaupungin jalkapallojoukkue Hudiksvall FF pelaa Ruotsin neljänneksi korkeimmalla sarjatasolla, kakkosdivisioonassa.
Historiaa

Vuonna 1560 paikannimi kirjoitettiin muodossa Hoffvidvickzvaldh, johon sisältyi kylännimi Hudik, joka oli aiemmin muotoa Huvudvik, joka taas on nykyisen Lillfjärdenin vanha nimi. Loppuosa vall tarkoittaa ruohikkoa. Paikannimi Hudiksvall tarkoittaa siis "Hudikin osaa ruohikosta".
Hudiksvallin satamapaikan perusti Kustaa Vaasa, ja hänen poikansa Juhana III antoi sille kaupunkioikeudet vuonna 1582. Se sai tapulikaupungin oikeudet ja oli turkisten, raudan, kuparin ja puutavaran vientisatamana. Kaupunki on palanut maan tasalle kymmenisen kertaa, pahimmin vuonna 1721, kun venäläiset polttivat kirkkoa lukuun ottamatta kaikki rakennukset. Vuoden 1792 palon jälkeen Raatihuoneentorin itäpuolelle tehtiin ruutuasemakaava, jotta tuli ei leviäisi niin tuhoisasti.
Väestönkehitys

| Hudiksvallin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 11 961 | 11 961 |
| 1965 | 1965 |    | 12 667 | 12 667 |
| 1970 | 1970 |    | 14 351 | 14 351 |
| 1975 | 1975 |    | 15 004 | 15 004 |
| 1980 | 1980 |    | 14 675 | 14 675 |
| 1990 | 1990 |    | 14 949 | 14 949 |
| 1995 | 1995 |    | 15 395 | 15 395 |
| 2000 | 2000 |    | 14 996 | 14 996 |
| 2005 | 2005 |    | 14 850 | 14 850 |
| 2010 | 2010 |    | 15 015 | 15 015 |
Lähde: Statistiska centralbyrån (SCB). Hudiksvall kasvoi yhteen Sannan kanssa vuonna 1970.
Maantiedettä

Ennen kuntauudistuksia Hudiksvallin kaupunkiin kuuluivat nykyinen taajama sekä saaret Agön, Drakön, Kråkön ja Bålsön. Alueen keskiosat ovat varsin jyrkkämaastoisia Hudiksvallsfjärdenin sisäosassa. Suurin osa alueesta on nykyään asemakaavoitettua.
Hudiksvallin entisen kaupungin alue vastaava pääosin Hudiksvallin taajamaa lukuun ottamatta Djupedin, Sandvallan, Sannan, Håstahöjdenin ja Håsta samt Visvallin kaupunginosia, jotka kuuluivat aiemmin Hälsingtunan kuntaan ja kuuluvat yhä samannimiseen seurakuntaan. Esikaupunkialue Idenor puolestaan sijaitsee entisen Idenorin kunnan alueella.
Kaupungin keskustan halki kulkee Eurooppa-tie E4 ja Ostkustbananiksi kutsuttu rautatie. Lisäksi Hudiksvallista on Dellenbanania pitkin rautatieyhteys Ljusdaliin.
Media

Paikallislehti Hudiksvalls Tidning ilmestyy paperisena neljästi ja sähköisenä viidesti viikossa.
Kuvia kaupungista

Ranta-aittoja Strömmingsundetissa.
Hudiksvall noin vuonna 1700. Kuva teoksesta Suecia antiqua et hodierna.
Vanhaa asutusta Hamngatanilla.
Työväentalo (folkets hus) Rådhustorgetin laidalla.
Kaupunginhotelli on esimerkki kasvusta 1800-luvulla. Hotellin alta kulkee Ostkustbananin rautatie.
Aiheesta muualla

Wikimedia Commonsissa on kuvia tai muita tiedostoja aiheesta .
Hudiksvallin kunnan kotisivut (ruotsiksi)
Hudiksvalls hembygdsförening (Arkistoitu – Internet Archive) (ruotsiksi)
Kulturbyggnader i Söderhamn och Hudiksvall (Arkistoitu – Internet Archive) (ruotsiksi)
Gävleborgin läänin kuntien keskustaajamat
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hudiksvalls stad – Käännetty paikannimitietoa ja maantiedettä.
Käännös suomeksi
In Requiem

| In Requiem Paradise Lost |
| --- | --- | --- |

Studioalbumin tiedot
 Äänitetty : The Chapel-studiot (Lontoo)   Strait Sound -studio (Gibson, Vancouver)   2006–2007
 Julkaistu: 21. toukokuuta 2007
 Tuottaja(t): Rhys Fulber
 Tyylilaji: goottimetalli
 Kesto: 45.08
 Levy-yhtiö: Century Media
Listasijoitukset
  Suomen virallinen lista: 19.
Paradise Lostin muut julkaisut
| Paradise Lost 2005 | In Requiem 2007 | Faith Divides Us – Death Unites Us 2009 |
Singlet albumilta In Requiem
 ”The Enemy” Julkaistu: 13. huhtikuuta 2007
In Requiem on englantilaisen Paradise Lost -yhtyeen yhdestoista studioalbumi vuodelta 2007. Yhtyeen edellislevyllä alkanut ”paluu juurille” jatkuu In Requiemilla, joka on yhtyeen metallisin sitten vuoden 1993 Iconin.kenen mukaan? Myös laulaja Nick Holmes palasi osittain matalampaan ja karkeampaan laulutekniikkaan kuin aiemmilla albumeilla.[lähde? ] Rumpali Jeff Singer on soittanut yhtyeessä jo vuodesta 2005 sessiojäsenenä, tällä levyllä hänen asemansa virallistettiin.
In Requiem pääsi Suomessa kahdeksi viikoksi albumilistalle, parhaan sijoituksen ollessa 19.
”The Enemy” -kappale julkaistiin singlenä, ja siitä tehtiin musiikkivideo. Videoksi päätyi myös kappale ”Praise Lamented Shade”.
Kappaleet

Kaikki kappaleet säveltänyt Gregor Mackintosh sekä sanoittanut Nick Holmes.
Never for the Damned – 5.02
Ash & Debris – 4.16
The Enemy – 3.39
Praise Lamented Shade – 4.02
Requiem – 4.25
Unreachable – 3.38
Prelude to Descent – 4.11
Fallen Children – 3.38
Beneath Black Skies – 4.12
Sedative God – 3.59
Your Own Reality – 4.02
Kappaleet > Bonuskappaleet

Missing (Everything But the Girl -cover)
Godless
Silent in Heart
Sons of Perdition
Kokoonpano

Nick Holmes – laulu
Greg Mackintosh – kitarat
Aaron Aedy – kitarat
Steve Edmondson – basso
Jeff Singer – rummut
Kokoonpano > Tuotanto

Rhys Fulber – tuottaja
Seth Siro Anton – grafiikka
Arvostelut

Allmusic:
Dome.fi:
Imperiumi.net:
PopMatters:
Soundi:
Sputnikmusic:
Aiheesta muualla

Yhtyeen virallinen sivusto (englanniksi)
In Requiem Discogsissa. (englanniksi)
Albumi In Requiem Encyclopaedia Metallum -sivustolla (englanniksi)
Paradise Lost
| --- | --- |
Albumit::   Lost Paradise  Gothic  Shades of God  Icon  Draconian Times  One Second  Host  Believe in Nothing  Symbol of Life  Paradise Lost  In Requiem  Faith Divides Us – Death Unites Us  Tragic Idol  The Plague Within  Medusa  Obsidian 
Singlet ja EP:t::   "In Dub 12"  "As I Die -EP"  "Gothic EP"  "Seals the Sense"  "The Last Time"  "Forever Failure"  "True Belief"  "Say Just Words"  "One Second"  "Permanent Solution"  "So Much Is Lost"  "Fader"  "Mouth"  "Erased"  "Forever After"  "The Enemy"  "Crucify" 
Livealbumit::   At the BBC -live  The Anatomy  Draconian Times MMXI  Live at the Roundhouse  Symphony for the Lost  Live At Rockpalast 1995  At the Mill 
Kokoelmat::   The Singles Collection  Reflection  Drown in Darkness – The Early Demos  Lost in Time  Tragic Illusion 25 
Videot ja DVD:t::   Live Death  Harmony Breaks  One Second Live  Evolve  Over the Madness  The Anatomy of Melancholy  Draconian Times MMXI
WE-177

Kuvassa osittain avattu, museoitu WE-177A-ydinpommi.
WE-177 on Britanniassa kehitetty ydinpommi. Sen eri versioita voitiin käyttää joko taktisena, kilotonni-luokan fissiota hyödyntävänä ydinräjähteenä tai strategisena fuusioräjähteenä eli lämpöydinpommina. Pommin räjähdysvoiman saattoi säätää ennakolta ennen pudottamista. Pommista oli olemassa versiot A, B ja C. Versio A oli kiihdytetty fissiopommi, mallit B ja C lämpöydinaseita. Sen käyttö aloitettiin syyskuussa 1966. WE-177 poistettiin palveluskäytöstä vuonna 1998. Se ei noudattanut enää brittien perinteistä, niin kutsuttua ”sateenkaarikoodia” (Rainbow Code), jossa ydinase nimettiin johonkin tiettyyn väriin liittyvän asian pohjalta.
Pommin WE-177A sivukaavio ja ulkomitat.
Ase korvasi suurelta osalta ainakin tyypit Red Beard, Blue Steel, Blue Danube ja Yellow Sun. Näistä viimeisin oli Green Grass -ydinkokeen tyyppinen, megatonni-luokan fuusiopommi. Kaikkiaan WE-177-ydinpommeja valmistettiin 319 kappaletta.
Ydinräjähde saatettiin toimittaa kohteeseensa V-pommittajien avulla, sekä myöhemmin myös pommitukseen soveltuvilla lentokoneilla Blackburn Buccaneer, Harrier sekä Panavia Tornado, SEPECAT Jaguar ja McDonnell Douglas F-4 Phantom II. WE-177:n pudotukseen soveltuvia, lähinnä etupäässä hävittäjälentokoneita oli lukuisia muitakin. Selvyyden vuoksi, vain eräitä keskeisiä on tässä esitettynä. Osa Britannian käyttämistä laivastohävittäjistä (kuten Supermarine Swift ja Supermarine Scimitar) olivat olleet jokseenkin epäonnistuneita, ja siksi ne vedettiin pois palveluksesta varsin nopeassa tahdissa.
Pommien WE-177B ja C sivukaavio ja ulkomitat.
| Versio | Aseen paino (omamassa) | Arvioitu räjähdysvoima | Käytössä | Arvioitu lkm |
| --- | --- | --- | --- | --- |
| WE-177A | 282 kg | ½ tai 10 kT | 1969–1992 | 107 |
| WE-177B | 457 kg | 450 kT | 1966–1995 | 53 |
| WE-177C | 457 kg | 200 kT | ~1980–1998 | 159 |
| Yhteensä |  |  |  | 319 |
Aiheesta muualla

http://nuclearweaponarchive.org/Uk/UKArsenalDev.html
http://www.nuclear-weapons.info/vw.htm
http://www.nukewatch.org.uk/accidents.php (Arkistoitu – Internet Archive)
http://www.avrovulcan.org.uk/nukes/we177a_b.htm
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ikons

| Ikons Kiss |
| --- | --- | --- |

Kokoelmalevyn tiedot
 Äänitetty : 1974–1998
 Julkaistu: 21. lokakuuta 2008
 Tyylilaji: hard rock, glam rock, heavy metal
 Levy-yhtiö: Universal Music
Kissin muut julkaisut
| Jigoku-Retsuden – New Recordings Best 2008 | Ikons 2008 | Best of Superstar Series – Kiss 2009 |
Ikons on Kiss-yhtyeen neljän CD-levyn kokoelmalevy, joka julkaistiin 21. lokakuuta 2008. Jokainen CD sisältää kappaleita tietyltä yhtyeen jäseneltä.
Kappaleet > CD 1: Gene Simmons

God of Thunder
Almost Human
Calling Dr. Love
Ladies Room
Christine Sixteen
Deuce
Rock and Roll All Nite
Cold Gin
Parasite
Larger Than Life
Love ’em and Leave ’em
Plaster Caster
Radioactive
Charisma
Kappaleet > CD 2: Paul Stanley

Detroit Rock City
Love Gun
Take Me
Strutter
C’mon and Love Me
Hotter Than Hell
100,000 Years
Rock Bottom
Do You Love Me?
All American Man
Mr. Speed
I Stole Your Love
Wouldn’t You Like to Know Me
I Was Made for Lovin’ You
Kappaleet > CD 3: Ace Frehley

New York Groove
Shock Me
2,000 Man
Rocket Ride
Snow Blind
Speedin’ Back To My Baby
Talk To Me
What’s on Your Mind
Rip It Out
Save Your Love
Hard Times
Two Sides of the Coin
Dark Light
Into the Void
Kappaleet > CD 4: Peter Criss

Hard Luck Woman
Baby Driver
Hooligan
Beth
I Can’t Stop the Rain
Black Diamond
Mainline
Don’t You Let Me Down
Dirty Livin’
Getaway
Strange Ways
That’s the Kind of Sugar Papa Likes
Easy Thing
I Finally Found My Way
Arvostelut

Allmusic:
Aiheesta muualla

Ikons Discogsissa. (englanniksi)
Václav Tomášek

Antonín Machekin maalaama muotokuva Václav Tomášekista
Václav Jan Křtitel Tomášek (17. huhtikuuta 1774 – 3. huhtikuuta 1850) oli tšekkiläinen säveltäjä. Hän sai koulutuksensa Saksassa ja kehittyi johtavaksi Prahassa Franz Schubertin aikalaisena vaikuttaneeksi säveltäjäksi. Hän piti yhteyttä Joseph Haydniin sekä Ludwig van Beethoveniin ja oli lisäksi kirjeenvaihdossa Johann Wolfgang von Goethen kanssa. Tomášek ja Goethe tapasivatkin 1820-luvun alussa. Ensin mainittu sävelsi jälkimmäisen sanoihin 41 laulua, joiden parissa työskentelyä kesti vuodesta 1815 vuoteen 1820. Säveltäjä toimi sekä laulajana että pianistina esittäessään nämä laulunsa Egerissä Goethelle elokuussa 1822.
Aiheesta muualla

IMSLP: Tomášek, Václav Jan (nuotteja)
Voshod-ohjelma

Voshod-ohjelma (ven. Восход, suom. auringonnousu) oli Neuvostoliiton miehitetyn avaruuslento-ohjelman jatko Vostok-ohjelman jälkeen. Vostokiin oli kuulunut Juri Gagarinin ensilento ja viisi muuta miehitettyä lentoa. Voshod-ohjelmasta toteutui kaksi miehitettyä lentoa vuosina 1964 ja 1965. Voshod 2 -lentoon sisältyi ensimmäinen avaruuskävely. Voshod-ohjelmaa seurasi Sojuz-ohjelma. Voshod-ohjelman kantorakettina toimi R-7-ohjuksen kehitysversio Voshod 11A57.
Voshod-lennot tapahtuivat hieman aiemmin kuin NASAn Mercury- ja Gemini-lennot, minkä vuoksi Neuvostoliitto teki useita asioita ensimmäisenä maailmassa. Tämän takia lennoilla oli Hruštšovin hallinnolle sisä- ja ulkopoliittista arvoa.
Voshod 1 ja 2
Voshod 11A57
Voshod-lennot

Kosmos 47 – miehittämätön koelento
Voshod 1 – 12. lokakuuta 1964.
Kosmos 57 – miehittämätön koelento
Voshod 2 – 18. maaliskuuta 1965.
Kosmos 110 – 2 koiran koelento, 22 päivää
Suunnitellut lennot, joita ei tehty

Voshod 3 – 19 päivän lento
Voshod 4 – 20 päivän lento
Voshod 5 – 10 päivän lento (naismiehistö)
Voshod 6 – EVA-testi
Miehistön sijoittelu Vostokissa, Voshod 1:ssä ja Voskod 2:ssa
YEM

YEM tai Yem voi tarkoittaa seuraavia:
YEM, Jemenin maakoodi
Yem, yhteisemitterikytkentä, yksi transistorien peruskytkennöistä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”YEM”, voi hakea sivunnimihaulla, laajalla sivunnimihaulla tai tekstihaulla.
YBX1

Malli YBX1-proteiinin rakenteesta
YBX1 (engl. Y box binding protein 1) on proteiini, josta käytetään yleisesti myös nimeä YB-1. Nimen YB-1 antoivat proteiinin löytäneet tutkijat.
Proteiinin nykyiset tutkimukset painottuvat kyseisen proteiinin osallisuudesta erilaisiin syöpätyyppeihin ja erityisesti etäpesäkkeisiin ja niiden torjuntaan.
YBX1-proteiinin on todettu vaikuttavan yhdessä RBBP6-, PCNA-, ANKRD2-, SFRS9-, ja CTCF-proteiinien sekä P53-geenien kanssa.
Visio (tornitalo)

| Visio |
| --- | --- |
 Visio syyskuussa 2024. Vasemmalla näkyy rakenteilla Horisontti.
Tiedot
Sijainti:  Kalasatama, Helsinki
Rakennettu:  tammikuu 2022 – joulukuu 2023
Käyttötarkoitus:  asuinrakennus
Tila:  valmis
Yritykset
Arkkitehti:  Pekka Helin
Urakoitsija:  SRV
Tekniset tiedot
Kerroksia:  24
Korkeus
Kattokorkeus:  98 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Visio (tunnettu myös nimellä T7) on 98 metriä korkea tornitalo Helsingin Kalasatamassa. Se rakentui osaksi Redi-kokonaisuutta neljäntenä tornitalona Majakan (2019), Loiston (2021) ja Lumo Onen (2022) jälkeen. Visio sijaitsee kauppakeskus Redin lounaiskulmassa Hermannin Rantatien varressa. Visio on Kalasataman tornitaloista ensimmäinen, joka rakennettiin Itäväylän eteläpuolelle.
Rakennustyöt alkoivat tammikuussa 2022, ja harjakorkeus saavutettiin joulukuussa 2022. Tornitalo valmistui joulukuussa 2023.
Visiossa on yhteensä 24 kerrosta ja 240 vuokra-asuntoa sekä alimmassa kerroksessa on yksi päiväkoti. Asuntojen keskikoko on 40,5 neliömetriä, ja arvioitu asukasmäärä on noin 360. 22. kerroksessa sijaitsee yhteiset sauna-, terassi- ja oleskelutilat.
Kuvia

Rakenteilla marraskuussa 2022. Visio oli alueen tornitaloista ensimmäinen, joka valmistui Itäväylän eteläpuolelle.
Visio rakenteilla kesäkuussa 2023. Oikealla pilkottaa Lumo One.
Aiheesta muualla

Kuvia tai muita tiedostoja aiheesta Visio (tornitalo) Wikimedia Commonsissa
Väinö Rautio

Väinö Rautio (9. toukokuuta 1894 Viipuri – 10. huhtikuuta 1974 Lappeenranta) oli taidemaalari, joka oli tunnettu erityisesti muotokuvista ja kotikaupunkiaan Viipuria kuvaavista maalauksista. Toisen maailmansodan jälkeen hän asettui Lappeenrantaan, jossa hän toimi piirustuskoulun opettajana ja perusti taiteenystävien seuran. Savitaipaleen Paimensaareen taiteilija rakensi ateljeen vuonna 1948. Vuodesta 1970 lähtien Paimensaaressa järjestettiin myös kesänäyttelyitä.
Elämä

Rautio opiskeli Suomen Taideyhdistyksen piirustuskoulussa Helsingissä vuosina 1913–1914. Hänen opettajinaan toimivat Albert Gebhard, Hugo Simberg ja Väinö Blomstedt. Lisäksi hän opiskeli Helsingin yliopiston piirustussalilla, jossa opetti Eero Järnefelt. Seth Sohlbergin stipendin avustuksella vuonna 1922 Rautio vietti useita kuukausia Saksassa. 1920-luvun lopussa hän opiskeli apurahojen turvin Pariisissa Académie Colarossissa ja Académie de la Grande Chaumièressä.
Suomen taiteilijain vuosinäyttelyssä Väinö Raution teoksia oli ensi kertaa esillä vuonna 1914. Vuonna 1922 Rautio piti Helsingissä ensimmäisen yksityisnäyttelynsä Strindbergin taidesalongissa. Seuraavana vuonna 1923 Rautio piti taiteilijaystäviensä kanssa perustamansa Pro Natura -ryhmän näyttelyn – jälleen Strinbergin taidesalongissa.
Viipurista evakkoon lähtiessään Rautio jätti kolmisensataa teostaan kääröksi rullattuina talonsa kellarikomeroon muurattuun tilaan. Sotien jälkeen tilaan oli murtauduttu ja maalauskäärö viety.
Ensimmäinen retrospektiivinen näyttely Väinö Raution taiteesta järjestettiin vuonna 1974 vain muutama viikko ennen hänen kuolemaansa.
Iso E

| Iso E Ezkimo |
| --- | --- | --- |

Studioalbumin tiedot
 Äänitetty : 1999-2001
 Julkaistu: maaliskuu 2002
 Formaatti: CD
 Tuottaja(t): Joniveli, Tiedemies, Aksim, Ezkimo, Hawker, Jürgens, Anssi Kela, Kingston Soundsystem, Ville Kela
 Tyylilaji: rap
 Kesto: 43.01
 Levy-yhtiö: RCA Records
Muut kannet
 Kultapainoksen kansi
Listasijoitukset
  Suomen virallinen lista: 8.
Ezkimon muut julkaisut
|   | Iso E 2002 | Vaa ämsee 2004 |
Iso E on suomalaisen rap-artistin Ezkimon vuonna 2002 debyyttialbumi, jonka on tuottanut Jonny Bro. Albumi nousi julkaisuvuotenaan Suomen virallisen albumilistan sijalle 8. Albumi myi myös kultaa.
Albumilta julkaistiin singlet kappaleista "Näin on" ja "Entinen", joista jälkimmäinen sai paljon radiosoittoa editoituna versiona. Albumilla esiintyy myös tunnettu "Salainen agentti" kappale, joka julkaistiin varhaisempana versiona nimellä "Salainen agentti 998" vuonna 2000.
Kappaleet

Näin on – 3.47 (Taustalla YOR123)
Pyhä mikrofoni – 3.37
Painava sana – 4.10
Matti ja Maija – 4.16
Vedä käteen – 4.12 (Mukana Seremoniamestari)
Entinen – 4.05 (Mukana Anna Kuoppamäki)
Ei enää milloinkaan – 3.57 (Sisältää sampleja Anssi Kelan kappaleesta "Mikan Faijan BMW")
Salainen agentti 998 – 3.33 (Sisältää samplen Seremoniamestarin kappaleesta "Kappale kauneinta Suomiriimiä")
Kiusantekijä – 3.18
Pullo piiloon – 5.13
Avoin mikki – 2.53 (Mukana Redrama, Skandaali, Paleface, Asa, Leijonamieli ja Seremoniamestari)
Kultapainoksen bonuskappaleet
Matti ja Maija (Rake Remix)
Pohjolan äijä (Mukana Lord Est, B.O.W. ja Paleface)
Tuu mun uniin (Janina Frostell, Skandaali, YOR123 ja Lord Est)
Entinen (Mariah remix, mukana Anna Kuoppamäki)
Streittii hip hoppii (Mukana Flegmaatikot)
Singlet

"Näin on" (2001)
"Entinen" (2002)
Biitit

Joniveli: 1, 2, 4, 5, 8, 9, 10, 11
Tiedemies: 3
Aksim, Ezkimo, Hawker & Jürgens: 6
Joniveli, Anssi Kela, Kingston Soundsystem & Ville Kela: 7
Arviot

Soundi:
Findance:
Aiheesta muualla

Meteli.net[vanhentunut linkki]
Mikseri.net
Findance.com
Soundi.fi[vanhentunut linkki]
Wayfinder

Wayfinder Systems AB oli ruotsalainen mobiilin paikannuksen karttaselaimia, komponentteja ja palveluita toteuttava yritys. Se jatkoi vuonna 2009 Vodafone-konsernin osana, mutta maaliskuussa 2010 Vodafone vetäytyi maksullisen paikantamisen markkinalta, jota on nakertanut mm. Nokian tarjoama ilmainen paikannus.
Wayfinderillä oli vuoden 2007 lopussa 97 työntekijää Ruotsissa, Suomessa (Navicore), Romaniassa ja Ranskassa. Yhtiön osakkeita on ruotsalaisessa NGM Equity-listalla. Vuonna 2007 yhtiön liikevaihto oli 112 miljoonaa Ruotsin kruunua ja sen tappio oli 50 miljoonaa kruunua.
Vuoden 2008 lopussa Vodafone osti Wayfinderin, joka hieman aiemmin osti suomalaisen Navicoren.
Aiheesta muualla

Wayfinderin sivusto
XQD

XQD on muistikortti, jota käytetään kannettavissa elektroniikkalaitteissa. Tyypillisesti tallennusvälineenä käytetään flash-muistia. WQD PCI Express-väylää tiedonsiirtoon.
Korttityypin esittelivät marraskuussa 2010 SanDisk, Sony ja Nikon. Lopullinen määrittely julkistettiine joulukuussa 2011.
Uusi korttityyppi on suunniteltu HD-videoihin ja -kameroihin. Se tarjoaa luku- ja kirjoitusnopeudeksi yli 125 Mbyte/s ja tallennuskapasiteetiksi yli 2 TB.
Ensimmäinen korttia käyttävä kamera on Nikon D4.
Aiheesta muualla

CompactFlash Association
Muistikorttien standardeja
CompactFlash
JEIDA
Memory Stick
MultiMediaCard (MMC)
PC card
SmartMedia
Secure Digital (SD)
SxS
XD-Picture Card
WIDER

WIDER voi viitata seuraaviin:
WIDER- lyhenne  sanasta 'World Institute for Development Economics Research' (WIDER)(suomeksi 'maailman talouskehityksen tutkimuslaitos').
UNU-WIDER, kansainvälinen YK:n WIDER-hanke
Wider-instituutti, Suomessa toiminut WIDER-instituutti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”WIDER”, voi hakea sivunnimihaulla, laajalla sivunnimihaulla tai tekstihaulla.
WHL (täsmennyssivu)

WHL on ollut monen jääkiekkosarjan lyhenne:
Western Hockey League, Yhdysvalloissa 1952–1974 pelattu sarja
Western Hockey League, Kanadassa nykyään pelattava juniorisarja
Western Canada Hockey League, Kanadassa 1921–1926 pelattu sarja, joka käytti myös nimeä WHL
1932–1933 pelattu samanniminen juniorisarja Kanadassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”WHL”, voi hakea sivunnimihaulla, laajalla sivunnimihaulla tai tekstihaulla.
William Francis Murphy

William Francis Murphy on ollut seuraavien henkilöiden nimenä:
William Francis Murphy, Saginaw’n piispa (1885–1950)
William Francis Murphy, Rockville Centren piispa (s. 1940)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”William Francis Murphy”, voi hakea sivunnimihaulla, laajalla sivunnimihaulla tai tekstihaulla.
Westinghouse

Westinghousen logo
Westinghouse Electric on yhdysvaltalainen yritys, joka suunnittelee ja rakentaa ydinvoimaloita, valmistaa ydinvoimaloiden komponentteja ja polttoainetta sekä myy palveluita ydinvoimaloiden huoltoon ja purkamiseen. Westinghousella on pitkä historia. Yhtiön perusti George Westinghouse vuonna 1886 valmistamaan sähkötekniikan, erityisesti vaihtovirtatekniikan, tuotteita.
George Westinghouse
Vuonna 2022 Westinghouse työllisti noin 9 000 työntekijää 21 maassa. Sen pääkonttori sijaitsee Pennsylvaniassa Yhdysvalloissa. Yksi yhtiön kolmesta ydinpolttoainetehtaasta sijaitsee Ruotsin Västeråsissa. Westinghouse on kanadalaisten omistuksessa. Sijoitusyhtiö Brookfield omistaa Westinghousesta 51 prosenttia ja kaivosyhtiö Cameco 49 prosenttia.
Westinghouse suunnitteli Yhdysvaltojen ensimmäisen kaupallisen ydinvoimalan Pennsylvanian Shippingportiin 1950-luvulla. Sen jälkeen yhtiöstä tuli suuri ydinreaktoreiden toimittaja. Se teki reaktoreita myös Yhdysvaltain laivaston ydinsukellusveneisiin. Westinghousen moderni tuote on AP1000-painevesireaktori, joita oli vuonna 2023 toiminnassa neljä kappaletta Kiinassa ja yksi Yhdysvalloissa sekä useita rakenteilla.
Aiheesta muualla

Yhtiön verkkosivut (englanniksi)
Kuvia tai muita tiedostoja aiheesta Westinghouse Wikimedia Commonsissa
Pittsburghin-tehdas vuoden 1888 tuoteluettelossa.
William Francis Murphy (Rockville Centren piispa)

William Francis Murphy (s. 14. toukokuuta 1940 Boston, Massachusetts) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Francis Frederick Reh 16. joulukuuta 1964. Hänet nimitettiin Bostonin vihkipiispaksi sekä Saia Maiorin titulaaripiispaksi 21. marraskuuta 1995, ja piispaksi vihkiminen seurasi 27. joulukuuta. Pääkonsekraattorina toimi Bernard Francis Law, jota avustivat William Wakefield Baum ja Alfred Clifton Hughes.
Murphy sai 26. kesäkuuta 2001 nimityksen Rockville Centren piispaksi New Yorkin osavaltioon, ja hänet asetettiin tähän virkaan 5. syyskuuta.